Almdalsveien - historisk ferdselsvei på Indre Helgeland - Enjoy.ly
Alt som skjer i Hemnes, Vefsn
Gåturer i Hemnes, Vefsn
Almdalsveien er i likhet med Jamtfjellveien en del av et eldgammelt ferdselsmønster i indre deler av Helgeland. Den var en av veiene som bandt samme Vefsnfjordområdet med Røssvatnområdet og...
Utover 1700-tallet økte det på med den faste bosettingen på østsiden av fjellene. Det er kjent at folket i Bleikvasslia, Tustervatnet og Røssvatnet hadde sterk tilknytning til Vefsn, og at store deler av ferdselen gikk gjennom Herringen. I tillegg til tunge bører på ryggen, ble det ofte brukt kløv eller dråg mellom Herringen og Sævervika. Det lever ennå folk i Herringen som husker at de for over 60 år siden så klare spor etter dråg ved Stillvatnet på Almdalsfjellet. Et dråg var to tremeier der de beine og tynneste endene var festet i selen på hesten, mens den tykke enden med bøyen lå rett på marka. Her var det festet 2-3 tverrtre hvor lasten ble lagt. Etter tradisjonene kan det virke som om drågkjøring var mer brukt enn kløving. Historien forteller om Almdals-Jørn som tok på seg frakting fra Herringen til Sævervika for folket «attom fjella». Han skal ha vært en sterk kar. Det sies at hundrekilossekken delte han i tre, med en tredel på hver side av hesteryggen, og den siste tredelen på sin egen rygg.